ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind inițierea demersurilor de încetare/denunțare unilaterală a contractului de asistență juridică nr.CJ/155061/02.07.2021 încheiat între Comuna Valea Ierii și S.C.A.Chiș Mihaela și Asociații

Consiliul Local al comunei Valea Ierii întrunit în ședința ordinară din data de 21.11. 2024,

Având în vedere referatul nr.6682 din 14.11.2024 întocmit de domnul viceprimar Balea Bogdan-Radu precum și raportul nr.6683 din 14.11.2024 întocmit de secretarul general al comunei,

Ținând cont de:

* Hotărârea Consiliului Local Valea Ierii nr.38/9.07.2021 prin care s-a aprobat

încheierea contractului de asistență juridică cu Cabinet individual de avocat "Chiș

Adina Mihaela" precum și Hotărârea Consiliului Local Valea Ierii nr.12/24.02.2022 privind aprobarea actului adițional la contractul de asistență juridică, CJ/155061/2.07.2021,

* Contractul de asistență juridică nr.CJ/155061/2.07.2021,
* Art. 6 alin. (2) și 147 din Hotărârea UNBR nr.64/2011, cu modificările și

completările ulterioare, privind Statutul profesiei de avocat,

* Art. 28 alin. (2) din legea 51/1995, republicată, privind organizarea și

exercitarea profesiei de avocat,

În conformitate cu prevederile:

* Art. 129, alin.(1) și alin.(14), art.136 și art.139 din O.U.G.nr.57/2019, cu

modificările și completările ulterioare, privind Codul administrativ,

În temeiul art.196, alin.(1), lit.a) din O.U.G.nr.57/2019, cu modificările și

completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre:

Art.1.(1) Se aprobă inițierea demersurilor de încetare/denunțare unilaterală a contractului de asistență juridică încheiat între Comuna Valea Ierii și S.C.A. Chiș Mihaela și Asociații .

Art.2. Cu ducerea la îndeplinire a prezentei hotărâri se încredințează p.primarul comunei Valea Ierii, domnul viceprimar Balea Bogdan-Radu, care va întreprinde următoarele:

1. Va solicita S.C.A. Chiș Mihaela și Asociații încetarea contractului de asistență juridică prin acordul ambelor părți până cel târziu data de 15.12.2024, acordul de încetare nemaifiind necesar a fi supus aprobării consiliului local. De asemenea, domnul p. Primar Balea Bogdan-Radu este mandatat să semneze în numele Comunei Valea Ierii actul prin care se constată încetarea prin acordul părților a contractului de asistență juridică CJ/155061/2.07.2021.
2. În cazul refuzului de încetare a contractului prin acordul ambelor părți, se mandatează domnul p.primar Balea Bogdan-Radu să întreprindă toate demersurile prevăzute de lege în vederea denunțării unilaterale a contractului de asistență juridică CJ/155061/2.07.2021.

Art.3. Prezenta hotărâre va fi comunicată de către secretarul general al comunei, Instituției Prefectului-Județul Cluj, viceprimarului comunei Valea Ierii -domnul Balea Bogdan-Radu, S.C.A. Chiș Mihaela și Asociații și va fi publicată pe site-ul propriu.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr.82 din 21.11.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*